Source: http://www.laakeinfo.fi/Medicine.aspx?m=295&d=17434&i=GLAXOSMITHKLINE_IMIGRAN_IMIGRAN+per%C3%A4puikko
Timestamp: 2013-05-21 09:45:19+00:00
Document Index: 2243993

Matched Legal Cases: ['kko ', 'kko ', 'kko ', 'kko ', 'kko ', 'kko ']

Lääkeinfo.fi - IMIGRAN peräpuikko (GLAXOSMITHKLINE)
IMIGRAN peräpuikkoLataa äänitiedostona, MP3 (4,6 mt, 03.11.2010 03:57:25)Tulosta
Imigran 25 mg peräpuikkoSumatriptaani
Lue tämä pakkausseloste huolellisesti, ennen kuin aloitat lääkkeen käyttämisen.- Säilytä tämä pakkausseloste. Voit tarvita sitä myöhemmin.- Jos sinulla on kysyttävää, käänny lääkärin tai apteekkihenkilökunnan puoleen.- Tämä lääke on määrätty vain sinulle eikä sitä tule antaa muiden käyttöön. Se voi aiheuttaa haittaa muille, vaikka heidän oireensa olisivat samat kuin sinun.- Jos havaitset sellaisia haittavaikutuksia, joita ei ole tässä selosteessa mainittu, tai kokemasi haittavaikutus on vakava, kerro niistä lääkärille tai apteekkihenkilökunnalle.Tässä pakkausselosteessa esitetään:
1. Mitä Imigran on ja mihin sitä käytetään2. Ennen kuin käytät Imigran-peräpuikkoja3. Miten Imigran-peräpuikkoja käytetään4. Mahdolliset haittavaikutukset5. Imigran-peräpuikkojen säilyttäminen6. Muuta tietoa1. MITÄ IMIGRAN ON JA MIHIN SITÄ KÄYTETÄÄNImigran-peräpuikot on tarkoitettu käytettäväksi peräsuoleen ja ne sisältävät sumatriptaania, joka kuuluu triptaanien lääkeaineryhmään (tunnetaan myös 5-HT1 -reseptoriagonistina).Imigran-peräpuikkoja käytetään migreenipäänsäryn hoitoon. Migreenin oireet saattavat johtua pään alueen verisuonten tilapäisestä laajenemisesta. Imigranin uskotaan vähentävän näiden verisuonten laajenemista. Tämä auttaa poistamaan päänsärkyä ja muita migreenin oireita kuten huonoa oloa (pahoinvointia ja oksentelua) sekä valo- ja ääniherkkyyttä.2. ENNEN KUIN KÄYTÄT IMIGRAN-PERÄPUIKKOJA
Älä käytä Imigrania• jos olet allerginen (yliherkkä) sumatriptaanille tai Imigran-peräpuikon jollekin muulle aineelle (luetteloitu kohdassa 6).• jos sinulla on sydänongelmia, kuten iskeeminen sydänsairaus (sepelvaltimotauti), rintakipuja (angina) tai sinulla on aikaisemmin ollut sydäninfarkti.• jos sinulla on säärissä verenkierto-ongelmia, jotka aiheuttavat kävellessä kouristuksen tapaisia kipuja (ns. perifeerinen verenkiertosairaus).• jos sinulla on ollut aivohalvaus tai ohimenevä aivoverenkiertohäiriö (ns. TIA-oire).• jos sinulla on korkea verenpaine. Saatat voida käyttää Imigrania, jos verenpaineesi on lievästi koholla ja sitä hoidetaan.• jos sinulla on vakava maksasairaus.• jos käytät migreenin hoitoon lääkettä, jonka vaikuttavana aineena on ergotamiini tai sen johdos, kuten metysergidi tai jokin muu triptaani/5HT1-reseptoriagonisti (näitä lääkkeitä käytetään myös migreenin hoitoon).• jos käytät niin sanottuihin monoamiinioksidaasi-inhibiittoreiden (MAOI) ryhmään kuuluvaa depressiolääkettä tai jos olet käyttänyt tällaisia lääkkeitä viimeisen kahden viikon aikana.
Jos jokin näistä sopii kohdallesi → Ota yhteys lääkäriin äläkä käytä Imigran-peräpuikkoja.Ole erityisen varovainen Imigranin suhteenLääkärin tulee tietää eräitä asioita ennen kuin käytät Imigrania.Jos sinulla on ylimääräisiä riskitekijöitä• jos tupakoit paljon tai käytät nikotiinikorvaushoitoa ja erityisesti• jos olet yli 40-vuotias mies tai• jos olet vaihdevuodet ohittanut nainen.Hyvin harvoin Imigranin käytön jälkeen on ilmaantunut vakavia sydänongelmia, vaikka mitään merkkejä sydänsairaudesta ei ole löytynyt. Jos jokin yllämainituista sopii kohdallesi, se voi tarkoittaa sitä, että sinulla on tavallista suurempi vaara saada sydänsairaus, joten→ Kerro asiasta lääkärille, jotta sydämesi toiminta voidaan tutkia ennen Imigranin määräämistä.• Jos sinulla on aiemmin ollut kouristuksia tai jos sinulla on muita riskitekijöitä, jotka voivat aiheuttaa kouristuksia, kuten pään vamma tai alkoholismi.• Jos sinulla on munuais- tai maksasairaus→ Kerro asiasta lääkärille, jotta sinut voidaan tutkia tarkemmin.
• Jos olet allerginen ns. sulfonamidi-antibiooteille, voit olla allerginen myös Imigranille. Jos tiedät, että olet allerginen jollekin antibiootille, mutta et ole varma onko se sulfonamidi→ Tarkista asia lääkäriltä tai apteekkihenkilökunnalta ennen kuin käytät Imigrania.
• Jos käytät ns. SSRI-lääkeryhmään
(selektiiviset serotoniinin takaisinoton estäjät) kuuluvia depressiolääkkeitä tai SNRI-lääkkeitä
(serotoniini-noradrenaliinin takaisinoton estäjät), → Kerro asiasta lääkärille tai apteekkihenkilökunnalle ennen kuin käytät Imigrania (ks. myös kohta ’Muiden lääkevalmisteiden samanaikainen käyttö’).
• Jos käytät Imigrania usein, tämä voi aiheuttaa sen, että päänsärkysi pahenee.→ Tällaisissa tapauksissa sinun tulee ottaa yhteys lääkäriin. Hän saattaa suositella, että lopetat Imigranin käytön.
Muiden lääkevalmisteiden samanaikainen käyttö Kerro lääkärille, jos parhaillaan käytät tai olet äskettäin käyttänyt muita lääkkeitä, myös lääkkeitä, joita lääkäri ei ole määrännyt, sekä rohdosvalmisteita.
Joitakin lääkkeitä ei saa ottaa Imigranin kanssa ja toiset voivat aiheuttaa haittavaikutuksia yhteiskäytössä. Sinun täytyy kertoa lääkärille, jos käytät• ergotamiinia, jota myös käytetään migreenin hoitoon tai ergotamiinin kaltaisia lääkeaineita kuten metysergidiä (ks. kohta 2 ’Älä käytä Imigrania’). Älä käytä Imigrania samaan aikaan näiden lääkkeiden kanssa. Näiden valmisteiden käyttö täytyy lopettaa ainakin 24 tuntia ennen Imigranin käyttöä. Älä ota mitään ergotamiinia tai ergotamiinin kaltaisia lääkkeitä ennen kuin ainakin 6 tuntia on kulunut Imigranin otosta.• muita triptaaneja/5HT1-reseptoriagonisteja (kuten naratriptaania, ritsatriptaania, tsolmitriptaania), joita myös käytetään migreenin hoitoon (ks. kohta 2 ’Älä käytä Imigrania’). Älä käytä Imigrania samaan aikaan näiden lääkkeiden kanssa. Lopeta näiden lääkkeiden käyttö ainakin 24 tuntia ennen Imigranin käyttöä. Älä ota muita triptaaneja/5HT1-reseptoriagonisteja ennen kuin ainakin 24 tuntia on kulunut Imigranin otosta.• SSRI-lääkkeitä
(selektiiviset serotoniinin takaisinoton estäjät) tai SNRI-lääkkeitä
(serotoniini-noradrenaliinin takaisinoton estäjät), joita käytetään depression hoitoon. Imigranin käyttö näiden lääkkeiden kanssa voi aiheuttaa serotoniinisyndrooman (joukko oireita, joihin voi kuulua mm. levottomuus, sekavuus, hikoilu, hallusinaatiot, lisääntyneet refleksit, lihaskouristukset, vilunväristykset, tihentynyt sydämenlyönti ja tärinä). Kerro välittömästi lääkärille, jos sinulle tulee tällaisia oireita.• monoamiinioksidaasin estäjiä
(Hypericum perforatum) – Jos käytät mäkikuismaa sisältäviä rohdosvalmisteita yhdessä Imigranin kanssa haittavaikutusten todennäköisyys voi kasvaa.
3. MITEN IMIGRAN-PERÄPUIKKOJA KÄYTETÄÄN
Käytä Imigran-peräpuikkoja juuri sen verran kuin lääkäri on määrännyt. Tarkista annostusohjeet lääkäriltä tai apteekista, jos olet epävarma.
Kuinka paljon Imigrania käytetään• Tavanomainen annos 18–65-vuotiaille aikuisille on yksi Imigran 25 mg peräpuikko. Älä käytä yli kahta peräpuikkoa 24 tunnin aikana. Imigran-peräpuikkoja ei suositella alle 18-vuotiaille eikä yli 65-vuotiaille.
Jos oireesi palaavat• Voit ottaa toisen Imigran-annoksen kahden tunnin kuluttua. Älä ota yli kahta peräpuikkoa 24 tunnin aikana.
Miten Imigran-peräpuikko asetetaan paikoilleen• Käy ulostamassa, jos on tarve• Pese kätesi• Ota peräpuikko foliopakkauksesta• Huomaat ehkä, että peräpuikon asettaminen käy helpommin, jos olet kyykyssä tai kallistut eteenpäin• Aseta peräpuikko peräsuoleen• Pese kätesi• Yritä olla ulostamatta yhteen tuntiin peräpuikon asettamisesta.
Jos ensimmäinen annos ei vaikuta• Älä käytä toista peräpuikkoa tai mitään muutakaan Imigran-valmistetta samaan kohtaukseen. Jos Imigran ei anna sinulle mitään helpotusta,→ Kysy neuvoa lääkäriltä tai apteekkihenkilökunnalta.
Jos käytät enemmän Imigrania kuin sinun pitäisi• Jos käytät Imigrania liikaa, voit tulla huonovointiseksi. Jos olet käyttänyt yli 2 peräpuikkoa 24 tunnin aikana → Ota yhteys lääkäriin saadaksesi neuvoja.
Kuten kaikki lääkkeet, Imigran-peräpuikotkin voivat aiheuttaa haittavaikutuksia. Kaikki eivät kuitenkaan niitä saa. Jotkut oireet voivat olla itse migreenin aiheuttamia.
Allergiset reaktiot: hakeudu välittömästi lääkärin hoitoonPotilailla on ilmennyt seuraavia haittavaikutuksia, mutta tarkka esiintymistiheys ei ole tiedossa:• Yliherkkyyden oireita ovat ihottuma, nokkosrokko (kutiava ihottuma), vinkuva hengitys, turvonneet silmäluomet, kasvot tai huulet sekä myös täydellinen pyörtyminen. Jos saat jonkin näistä oireista pian Imigranin käytön jälkeen→ Älä ota lisää lääkettä. Ota välittömästi yhteys lääkäriin.
Muita yleisiä haittavaikutuksia ovat• Pahoinvointi (huono olo) tai oksentelu, vaikkakin nämä vaikutukset voivat johtua itse migreenistä.• Väsymys tai uneliaisuus• Huimaus, heikkouden tunne, kuumat aallot • Ohimenevä verenpaineen nousu• Hengästyneisyys• Lihassärky.
5. IMIGRAN-PERÄPUIKKOJEN SÄILYTTÄMINEN
Ei lasten ulottuville eikä näkyville.Säilytä alle 30 °C.
Mitä Imigran-peräpuikot sisältävät
Vaikuttava aine on sumatriptaani (25 mg). Muu aine on Witepsol W32 (kovarasva).
Lääkevalmisteen kuvaus ja pakkauskootImigran-peräpuikot ovat valkoisia, sileitä ja torpedonmuotoisia.
Imigran-peräpuikot ovat foliopakkauksissa, joissa on 2, 4, 6, 12, 18 tai 30 peräpuikkoa. Kaikkia pakkauskokoja ei välttämättä ole myynnissä.
Myyntiluvan haltija: GlaxoSmithKline Oy, PL 24, 02231 Espoopuh 010 30 30 30fax 010 30 30 650
Valmistaja: Farmaclair, Hérouville Saint Clair, Ranska tai Glaxo Wellcome Production, Evreux, Ranska
Tällä lääkevalmisteella on myyntilupa Euroopan talousalueeseen kuuluvissa jäsenvaltioissa seuraavilla kauppanimillä:• Imigran: Itävalta, Tanska, Suomi, Saksa, Kreikka, Italia, Hollanti ja Ruotsi